**ОТЧЕТ**

**ЗА ДЕЙНОСТА НА НЧ“ПРОБУДА 1927Г.“**

**ПРЕЗ 2023ГОДИНА**

Читалището е сърцето на селото и местната общност, то е единственият създател на културен живот и пазител на традиционните български ценности и добродетели. В основата на нашата визия стоят сплотеността, споделените ценности и знания, общуване, вдъхновение и подкрепа на различните групи в обществото.

Късно приетия бюджет не попречи на постигнатите резултати, и задачите заложени в насоките за развитие на читалищната дейност, съгласно чл.26, ал. 2, от ЗНЧ.

**Дейности:**

**Библиотечна и информационна дейност**

Една от важните задачи на читалището е библиотечното -дело и неговото обогатяване.

Библиотеката разполага с 6445 тома литература. За поредна година разработихме, спечелихме и реализирахме проект на МК по програма „Българските библиотеки съвременни центрове за четене и информираност“-2023г. Закупените 83 бр. българска, чужда и детска художествена литература на стойност 1134,86лв., бе съобразена с читателския интерес и търсене. Основната ни цел, като библиотекари е да привличаме читатели още от най-ранна детска възраст, за да се подобри грамотността и читателския интерес у подрастващите. В месеца на детската книга и „Маратон на четенето“ проведохме няколко инициативи с децата от ОУ „Васил Левски“ и ДГ. Такива четения бяха организирани и през лятната ваканция. От няколко години разнасяме книги по домовете на читатели, на които им е трудно да дойдат в библиотеката.

В читалището предлагаме и забавни занимания, като кръжоци и участия в клубове, за деца и възрастни. Аранжирахме кътове и витрини за предстоящи празници и годишнини на чужди и български автори. С деца от училище, с представяне на презентации отбелязахме и бележитите дати и годишнини от рождението и гибелта на Ботев и Левски.

Ежегодните справки и отчети за библиотечната и читалищна дейност бяха подавани в срок, както към общината така и в МК и РБ Варна.

Присъствахме на организираните от РЕКИЦ читалища Варна, обучителни семинари. Работихме по съвместни проекти с ДГ “Щастливо детство“ с. Бозвелийско, и ДГ „Снежанка“ гр .Провадия на тема: „ Запазване и съхраняване на българските традиции, и дейности за приобщаване на ромските деца към обществеността.“

Имахме удоволствието да участваме и в съвместния проект на Икономически университет Варна, за „ИЗСЛЕДВАНЕ, ПРИОБЩАВАНЕ И РАЗШИРЯВАНЕ НА НОВИ ПУБЛИКИ - ИЗГРАЖДАНЕ НА МЕЖДУКУЛТУРЕН И ОБРАЗОВАТЕЛЕН МОСТ МЕЖДУ БЪЛГАРСКИТЕ ЧИТАЛИЩА И МУЗЕИ“ финансиран по програма „Публики’22“ на Национален фонд „Култура“.

**Участия на самодейните състави**

През месец февруари, по покана, кукерската ни група обходи домовете в с. Климентово за здраве и берекет.

* Участие в МКФ „Кукерландия-2023г.“- който се провежда под патронажа на МК -2място ГРАМОТА ЗА ПОДЪРЖАНЕ НА ТРАДИЦИИТЕ И ПАРИЧНА НАГРАДА
* Участие в НКФ Калипетрово – 2 място за автентичност при представяне на обред
* Участие на кукери в комплекс „Изворите“

и МОЛ Шумен

* Участие на самодейните състави/ЖПГ,ТС и Кукерска група/

във ФС „ На Орището“ в с. Петров дол

* Участие на самодейните състави във ФФ „История в ритми“ в Исторически парк с. Неофит Рилски- 3 първи места, Специалната награда на „Исторически парк“ АД – грамота, плакет и парична награда
* По покана на г-н Иван Стефанов, участвахме в откриване на жътвената кампания на фирма „ Агриягруп“
* На Еньов ден, макар че беше събота не липсваха желаещи, рано сутринта да излезем извън село, за да наберем лековити билки.
* Участие на ЖПГ във ФС „ Ченге пее и танцува“ в с. Аспарухово
* Участие на ЖПГ във ФФ „ Тополи пее и се смее“ – 1 място,грамота, диплом и статуетка
* Посещение на разкопките в Солницата с децата от клуб „Краезнание“
* Участие на самодейните състави в Нац. Муз. Ф-л “Фолклорен изгрев“

 гр. Китен- Специална награда , и 3 първи места

* Участие на ЖПГ във ФФ „ Песен се пее, хоро се вие“ в с. Здравец -2 място
* Участие на ЖПГ в Празника на село Житница
* Съвместно участие на самодейните ни колективи, Театрален Състав „Сребърно звънче“ гр. Провадия и Приятели, в Коледните концерти в НЧ „Алеко Константинов 1884г.“ и в читалището в село Бозвелийско.

**Културно масова работа, доброволчески дейности и срещи**

* През месец март С жените от ПГ и членове на ПК гледаме постановката на романа „Тютюн“ във ФК Варна
* Организирахме посещение на концерта, на възпитаниците от ВСУ „Черноризец Храбър“, които се проведе в Спортна зала Варна .
* За месеците юли и август открихме клуба за разучаване на народни хора и танци за деца и възрастни.
* През месец юли стартирахме и новата дейност „ Игри и забавления с най- малките“
* С помощта на деца- доброволци наши самодейци, почистихме площада пред читалището и изрязахме провисналите върбови клони, пак с тяхна помощ, и с помощ на работниците от времената заетост прибрахме дървата за огрев.
* За стимул и насърчаване на децата участвали в обичай „Лазаруване“ и оказалите доброволческа помощ, подарихме еднодневно забавление в лятната градина на механа „Герените“ в село Комарево.
* С жените от певческата група и членове на ПК посетихме частната ботаническа градина и Бункера в село Гроздьово.
* С цел обмяна на опит и добри практики бяха осъществени приятелски срещи между певчески групи и пенсионерски клубове от с. Величково, Гроздьово, Бозвелийско и клуб „Надежда“ гр. Провадия

**Празници и мероприятия, проведени за жителите на село Бозвелийско**

* Започнахме годината с отпразнуване на традиционния празник Бабин ден
* Съвместно с ПК и Кметство отпразнувахме Петльов ден,

Трифон Зарезан; Изработихме и завързахме мартеници на децата от ДГ и украсихме мартенското дърво.

* На Сирни Заговезни нашите кукери изпълниха своята мисия, да изгонят злите сили и да благословят жители и гости за здраве и берекет.
* 3 март- отбелязахме на площада пред читалището, като традиционно се включихме в кампанията „Пробуждане с хоро“ и рецитал на деца;
* 8 март отпразнувахме в салона на читалището със жива музика, присъстваха 75 дами, на които от името на ПК , Кметство и читалище в знак на уважение им бе подарено саксийно цвете
* На Лазаров ден нашите лъчезарни лазарки обходиха домовете в селото, като даряваха на стопаните благословия за здраве, берекет и *добро* настроение
* На Великден, традиционното Великденско хоро се изви на площада пред читалището, а на присъстващите бяха раздадени козунак и боядисани яйца.
* С рецитал на децата от ОУ“ Васил Левски“ отбелязахме и най-българския празник- 24 май. А по-повод празника на село Бозвелийско, поканихме ТС „Шарена гайда“- Варна и оркестър “Настроение“ от гр. Провадия. Средствата от 600,00лв. нужни за заплащане на състава, бяха осигурени от г-н Параскевов, а другите от читалището.
* С голяма празнична торта, Аниматор и забавни игри зарадвахме присъстващите деца по повод Деня на детето.
* В края на месец юли със средства събрани от Бабин ден, и доплащане бе организирана двудневна екскурзия до Хасково и Кърджали.
* В края на месец септември, председателката на ПК Галя Христова организира еднодневна екскурзия с маршрут: Медвен-Жеравна и Котел
* Съвместно с членовете на ПК отбелязахме празника на църковният ни храм, деня на християнското семейство и деня на плодородието.
* И тази година на Игнажден читалище, ПК и кметство посрещнахме сурвакарчетата от ДГ.
* Коледуването бе последният за годината традиционен обичай, които нашите момчета не пропуснаха. Обхождайки домовете в селото, те бяха приети с радост от любезните домакини, които ги очакваха с нетърпение да благословят домовете им за здраве, берекет и плодородие

**Ремонтни дейности и закупен инвентар**

През изминалата година със собствени средства бяха подмазани всички капаци на покривната конструкция. Средствата от допълващата общинска субсидия в размер на 1500.00лв., бяха за ремонта на двете козирки, при задния вход на сградата и входа към залата за веселие. Поради ненавреме приетия бюджет, сумата за ремонта бе преведена по сметката на читалището на 31.10.2023г.. Ремонтните дейности започнаха на 14.11.2023г. със подмазване на гореспоменатите капаци, тъй като ремонтът бе спешен. След което се започнаха ремонтите дейности по козирката при входа на приземния етаж, но поради влошаване на метеорологичните условия ремонта се отложи, и ще бъде довършен, когато времето го позволява.

С голяма част собствени средства, и средства дарени от нашите дарители купихме два колонни климатика за зрителната зала.

В края на месец август група младежи от ромски произход бяха превърнали стълбището и централния вход на читалището в сметище. През месец октомври пък , малолетни деца от ромски произход палиха огън и хвърляха камъни по сградата на читалището, като , малко по рано във времето същите „те“ счупиха прозореца на стълбището към приземния етаж.

За всички тези вандалски прояви са подадени сигнали до съответните институции.

Кои са извършителите на тези неморални прояви разбрахме благодарение на поставените камери около читалището. В предвид това се поставиха още две камери. Едната във фоайето, а с другата се наблюдава външното тяло на единият от климатиците, които поставихме в началото на месец декември.

Преди да се поставят климатиците трябваше да се прекара нова ел. инсталация. Потърсихме професионалните услуги на фирма „Електрикал систем- Великов“ ЕООД в лицето на Янко Манолов Великов и Стоян Стоянов, и двамата от с. Бозвелийско, които със свои материали и труд извършиха инсталирането- безвъзмездно, като дарение за читалището, за което от сърце им благодарим.

Искрени благодарности и за нашите дарители през годината, помогнали за осъществяване на читалищните мероприятия и закупуване на нужен инвентар, това са г-жа Дарина Добрева, г-жа Дина Пейчева и г-н Стефан Стефанов.

**Уважаеми наши дарители и добродетели,**

 **Благодарим за загрижеността към институцията „Читалище“.**

**Вашата подкрепа доказа, че с общи усилия можем да осъществяваме благородни каузи.**

**Благодарение на вас, участията ни станаха реалност, а зрителната зала се превърна в едно по-уютно и приятно място.**

**Благодарности и към всички вас- самодейци, ръководители на групи, членове на читалищното ръководство, и на хората, които са до нас винаги, когато ни трябва доброволческа помощ.**

**Вярвам, че с ваша помощ читалището ще продължи да съхранява и предава традициите от поколение на поколение, въпреки трудностите. Песните, танците и обичаите, които представяме ще продължат да бъдат за нас потребност и удоволствие, а за нашата публика радост и гордост!**

**Радвам се, че ви има!**

**Благодаря за вниманието!**